Zosterops

se inndeling!

Zosterops er en meget tallrik slekt med sangfugler (Passeri) som inngår i brillefuglfamilien (Zosteropidae). Dette er relativt små spurvefugler (Passeriformes), som forekommer i den afrotropiske-, indomalayiske- og australasiatiske sonen. De fleste artene er monotypiske og flere er øyendemiske.

Taksonomi 

Artsdannelsene i Zosterops skjedde ualminnelig raskt, sammenlignet med det som ellers regnes som normalt.

Birds of the World regner i øyeblikket med 96 arter i denne slekten, hvorav to er utdødd. Ny forskning antyder imidlertid at det kan være 107 arter. Inndelingen av og rekkefølgen i slekten regnes imidlertid fortsatt som uavklart. Flere arter har distinkte underarter, som kan vise seg å være selvstendige arter. Flere av artene lever imidlertid i så fjerntliggende strøk at forskning på dem er både vanskelig og tidkrevende. Som det er i dag har mange av artene blitt plassert her med bakgrunn i likheter i morfologi og fjærdrakt. Artene trenger derfor tilnærming på molekylærbiologisk nivå, for videre å kunne avklare slektsforholdet dem imellom og plasseringen.

Biologi 
Zosterops er typiske brillefugler som gjerne blir cirka  lange. De fleste artene i denne slekten bærer den karakteristiske hvite øyeringen som har gitt opphav til betegnelsen brillefugler. Noen har imidlertid også mørkere øyeringer, og et fåtall arter kan mangle øyering. Artene varierer også noe med hensyn til sine strukturelle tilpasninger i tungen.

Sundabrillefuglen (Z. melanurus), som regnes som endemisk for øyene Bali og Java (men med en ubekreftet populasjon på Sumatra), fikk ganske nylig status som selvstendig art. Arten regnes som verdens mest ettertraktede handelsvare blant sangfuglene (ettertraktet som burfugl), så den trenger snarlig beskyttelse for å overleve på sikt.

Inndeling 
Inndelingen følger International Ornithologists' Union og er i henhold til Gill, Donsker & Rasmussen (2021). Norske navn på artene følger Norske navn på verdens fugler og er i henhold til Syvertsen et al. (2020).

 Passeriformes, spurvefugler
 Passeri, sangfugler
 Passerida
 Sylvioidea
 Zosteropidae, brillefuglfamilien, 13 slekter, 145 arter
 Zosterops, (zosteropser), 107 arter
 †Z. semiflavus, mariannebrillefugl, monotypisk, utdødd
 Z. mouroniensis, karthalabrillefugl, monotypisk
 Z. chloronothos, mørkryggbrillefugl, monotypisk
 Z. olivaceus, grønngumpbrillefugl, monotypisk
 Z. mauritianus, blekgumpbrillefugl, monotypisk
 Z. borbonicus, hvitgumpbrillefugl, monotypisk
 Z. emiliae, pirolbrillefugl (tidligere plasser i Chlorocharis)
 Z. erythropleurus, brunflankebrillefugl, monotypisk
 Z. japonicus, hagebrillefugl
 Z. simplex, orientbrillefugl
 Z. auriventer, gulgumpbrillefugl
 Z. meyeni, lavlandsbrillefugl
 Z. palpebrosus, lundbrillefugl
 Z. melanurus, sundabrillefugl
 Z. ceylonensis, veddabrillefugl, monotypisk
 Z. rotensis, rotabrillefugl, monotypisk
 Z. conspicillatus, tøylebrillefugl
 Z. semperi, karolinebrillefugl
 Z. hypolais, hvitøyebrillefugl, monotypisk
 Z. atricapilla, maskebrillefugl
 Z. everetti, gråflankebrillefugl
 Z. nigrorum, gursebrillefugl
 Z. flavus, mangrovebrillefugl, monotypisk
 Z. chloris, gulbukbrillefugl
 Z. citrinella, askebukbrillefugl
 Z. consobrinorum, gyllenstrupebrillefugl, monotypisk
 Z. grayi, kaibesarbrillefugl, monotypisk
 Z. uropygialis, kaikecilbrillefugl, monotypisk
 Z. anomalus, svartringbrillefugl, monotypisk
 Z. atriceps, mørkhodebrillefugl
 Z. nehrkorni, sangihebrillefugl, monotypisk
 Z. atrifrons, svartpannebrillefugl
 Z. somadikartai, togianbrillefugl, monotypisk
 Z. stalkeri, serambrillefugl, monotypisk
 Z. minor, svovelstrupebrillefugl
 Z. chrysolaemus, ikke navngitt på norsk
 Z. meeki, tagulabrillefugl, monotypisk
 Z. hypoxanthus, bismarckbrillefugl
 Z. mysorensis, biakbrillefugl, monotypisk
 Z. hamlini, ikke navngitt på norsk
 Z. oblitus, ikke navngitt på norsk
 Z. fuscicapilla, sothodebrillefugl
 Z. crookshanki, ikke navngitt på norsk
 Z. buruensis, burubrillefugl, monotypisk
 Z. kuehni, ambonbrillefugl, monotypisk
 Z. novaeguineae, gulbrystbrillefugl
 Z. metcalfii, gulstrupebrillefugl
 Z. natalis, christmasbrillefugl, monotypisk
 Z. luteus, svovelbrillefugl
 Z. griseotinctus, øybrillefugl
 Z. rennellianus, rennellbrillefugl, monotypisk
 Z. vellalavella, vellalavellabrillefugl, monotypisk
 Z. luteirostris, gulnebbrillefugl, monotypisk
 Z. splendidus, ranonggabrillefugl, monotypisk
 Z. kulambangrae, salomonbrillefugl
 Z. tetiparius, ikke navngitt på norsk
 Z. murphyi, kulambangrabrillefugl, monotypisk
 Z. rendovae, gråstrupebrillefugl (tidligere kalt Z. ugiensis)
 Z. stresemanni, malaitabrillefugl, monotypisk
 Z. sanctaecrucis, santacruzbrillefugl, monotypisk
 Z. superciliosus, nakentøylebrillefugl (tidligere plassert i Woodfordia)
 Z. lacertosus, nendobrillefugl (tidligere plassert i Woodfordia)
 Z. gibbsi, vanikorobrillefugl, monotypisk
 Z. samoensis, samoabrillefugl, monotypisk
 Z. explorator, fijibrillefugl, monotypisk
 Z. flavifrons, gulpannebrillefugl
 Z. minutus, smålifoubrillefugl, monotypisk
 Z. xanthochroa, grønnryggbrillefugl, monotypisk
 Z. lateralis, gråbrystbrillefugl
 Z. tenuirostris, smalnebbrillefugl, monotypisk
 †Z. strenuus, lordhowebrillefugl, monotypisk, utdødd
 †Z. albogularis, hvitbrystbrillefugl, monotypisk, utdødd
 Z. inornatus, storlifoubrillefugl, monotypisk
 Z. cinereus, gråbrillefugl, monotypisk
 Z. ponapensis, pohnpeibrillefugl, monotypisk
 Z. oleagineus, olivenbrillefugl, monotypisk
 Z. finschii, dunkelbrillefugl, monotypisk
 Z. socotranus, ikke navngitt på norsk
 Z. ficedulinus, principebrillefugl, monotypisk
 Z. griseovirescens, annobonbrillefugl, monotypisk
 Z. feae, saotomebrillefugl, monotypisk
 Z. lugubris, svartkronespeirops, monotypisk
 Z. leucophaeus, kritthodespeirops, monotypisk
 Z. mbuluensis, mbulubrillefugl, monotypisk
 Z. abyssinicus, sitronbrillefugl
 Z. flavilateralis, kenyabrillefugl
 Z. modestus, seychellbrillefugl, monotypisk
 Z. aldabrensis, aldabrabrillefugl, monotypisk
 Z. kirki, komorbrillefugl, monotypisk
 Z. mayottensis, ildflankebrillefugl, monotypisk
 Z. maderaspatanus, gråbukbrillefugl (inkludert Z. comorensis, Z. anjuanensis)
 Z. silvanus, taitabrillefugl, monotypisk
 Z. winifredae, parebrillefugl, monotypisk
 Z. pallidus, namabrillefugl, monotypisk
 Z. virens, kappbrillefugl
 Z. anderssoni, ikke navngitt på norsk
 Z. melanocephalus, hvitpannespeirops, monotypisk
 Z.  brunneus, brunspeirops, monotypisk
 Z. stenocricotus, ikke navngitt på norsk
 Z. poliogastrus, bergbrillefugl
 Z. kikuyuensis, kikuyubrillefugl, monotypisk
 Z. eurycricotus, kilimanjarobrillefugl, monotypisk
 Z. senegalensis, gulbrillefugl
 Z. stuhlmanni, ikke navngitt på norsk
 Z. vaughani, pembabrillefugl, monotypisk
 Z. dehaani, ikke navngitt på norsk
 Z. flavissimus, ikke navngitt på norsk

Tidligere inngikk også gulhodebrillefugl i Zosterops, men den er nå flyttet til slekten Heleia.

Referanser

Litteratur 
 Engler, J. O., Lawrie, Y., Cabral, J. S., & Lens, L. (2021). Niche evolution reveals disparate signatures of speciation in the ‘great speciator’(white‐eyes, Aves: Zosterops). Journal of Biogeography, publ. 08 May 2021. https://doi.org/10.1111/jbi.14128

Eksterne lenker 
 

Brillefuglfamilien